CELEX: 62020CN0638
Language: hr
Date: 2020-11-25 00:00:00
Title: Predmet C-638/20: Zahtjev za prethodnu odluku koji je 25. studenoga 2020. uputio Överklagandenämnden för studiestöd (Švedska) – MCM/Centrala studiestödsnämnden

15.2.2021   
            
            
               HR
            
            
               Službeni list Europske unije
            
            
               C 53/25
            
         
      Zahtjev za prethodnu odluku koji je 25. studenoga 2020. uputio Överklagandenämnden för studiestöd (Švedska) – MCM/Centrala studiestödsnämnden
      (Predmet C-638/20)
      (2021/C 53/33)
      Jezik postupka: švedski
      
         Sud koji je uputio zahtjev
      
      Överklagandenämnden för studiestöd
      
         Stranke glavnog postupka
      
      
         Tužitelj: MCM
      
         Tuženik: Centrala studiestödsnämnden
      
         Prethodno pitanje
      
      Može li država članica (država porijekla) glede djeteta radnika migranta koji se vratio, neovisno o članku 45. UFEU-a i članku 7. stavku 2. Uredbe br. 492/2011 (1), uzimajući u obzir proračunske interese države porijekla, postaviti uvjet da dijete mora biti povezano s državom porijekla kako bi se tom djetetu odobrila financijska pomoć za studij u inozemstvu u drugoj državi članici u kojoj je djetetov roditelj prije radio (država domaćin), ako
      
                  (i)
               
               
                  je djetetov roditelj nakon povratka iz države domaćina živio i radio u državi porijekla tijekom najmanje osam godina,
               
            
                  (ii)
               
               
                  dijete nije slijedilo svojeg roditelja u državu porijekla već je od rođenja ostalo u državi domaćinu, i
               
            
                  (iii)
               
               
                  država porijekla postavlja isti uvjet povezanosti za druge državljane u državi porijekla koji ne ispunjavaju uvjet boravišta i koji se prijavljuju za financijsku pomoć za studij u inozemstvu u drugoj državi članici Unije?
               
            
         (1)  Uredba (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (SL 2011., L 141, str. 1.) (SL, posebno izdanje na hrvatskom jeziku, poglavlje 5., svezak 2., str. 264.)